DA Den Europæiske Unions Tidende C 307/1

BERETNING OM DE FINANSIELLE AKTIVITETER I 2012

Sektion II — Det Europæiske Råd og Rådet

2013/C 307/01

INDHOLDSFORTEGNELSE

1. INDLEDNING

2. SAMMENFATNING

3. MÅLSÆTNINGER OG BUDGET FOR REGNSKABSÅRET 2012

3.1. De vigtigste administrative målsætninger

3.2. Opstilling af Det Europæiske Råds og Rådets budget for 2012

3.2.1. Generel fremgangsmåde

3.2.2. Budgettet for 2012

3.2.3. Budgettet for 2012 og de finansielle overslag for udgiftsområde 5 i EU's budget

4. SAMLET OVERSIGT OVER GENNEMFØRELSEN AF BUDGETTET I 2012

4.1. Aktiviteter og målsætninger i 2012

4.1.1. Det Europæiske Råds og Rådets aktiviteter i 2012

4.1.2. Opfyldelse af de administrative målsætninger i 2012

4.2. Indtægter

4.3. Udgifter i 2012

4.3.1. Oversigt over gennemførelsen af budgettet i 2004-2012

4.3.2. Gennemførelse af bevillingerne, opdelt på kategorier, i 2012

4.3.3. Budgetændringer i 2012

4.4. Fremførte bevillinger

4.4.1. Gennemførelsen vedrørende fremførte bevillinger fra 2011 til 2012

4.4.2. Bevillinger fremført fra 2012 til 2013

4.5. Formålsbestemte indtægter

4.5.1. Formålsbestemte indtægter akkumuleret inden 2012

4.5.2. Formålsbestemte indtægter akkumuleret i 2012

1. INDLEDNING

I medfør af artikel 142 i finansforordningen (FF) (1) udgør dette dokument en beretning om den budgetmæssige og økonomiske forvaltning af sektion II i EU's budget (Det Europæiske Råd og Rådet) for regnskabsåret 2012.

Denne beretning er baseret på årsregnskabet for 2012, resultaterne i de årlige aktivitetsrapporter fra Rådets anvisningsberettigede og oplysningerne om budgetgennemførelsen fra Rådets finansielle system.

Kapitel 3 i denne beretning indeholder et sammendrag af de rammer, der blev opstillet for regnskabsåret 2012. I kapitel 4 gives et samlet overblik over gennemførelsen af de budgetbevillinger, der stod til rådighed i 2012.

Gennemførelsen af 2012-budgettet opdelt på budgetposter fremgår af bilaget.

2. SAMMENFATNING

Generalsekretariatet for Rådet (i det følgende GSR) fortsatte sine bestræbelser på at rationalisere budgetopstillingen og -gennemførelsen i 2012 gennem en styrkelse af de finansielle medarbejderes faglige viden og praktiske kompetencer. Som følge af en grundig analyse af de reelle behov og prioriteringer blev budgettet for Det Europæiske Råd og Rådet (i det følgende benævnt ERR) for 2012 reduceret med 29 mio. EUR i forhold til 2011.

Bestræbelserne på at strømline størrelsen på og anvendelsen af GSR's menneskelige ressourcer udmøntede sig i nedlæggelse af 20 stillinger i stillingsfortegnelsen, der dermed tæller 3 153 stillinger i ERR's stillingsfortegnelse for 2012.

ERR's budget for 2012 blev fastsat til et samlet beløb på 533,9 mio. EUR. Ultimo 2012 var der indgået forpligtelser for 489,9 mio. EUR, mens 44 mio. EUR faldt bort. Gennemførelsesprocenten for ERR's budget var således 91,8 % i 2012.

De vigtigste årsager til de bortfaldne bevillinger på 44 mio. EUR er:

— underudnyttelse af delegationernes rammebeløb til rejseudgifter (14,7 mio. EUR)

— underudnyttelse af tolkning (5,9 mio. EUR)

— ingen tilpasning af vederlagene (7,4 mio. EUR)

— mindre behov for Den Europæiske Unions Tidende (0,9 mio. EUR)

— manglende opfyldelse af stillingsfortegnelsen, idet stillingerne ikke var besat i fuldt omfang, og lavere lønudgifter (6,4 mio. EUR)

— mindre behov for øvrige personaleudgifter (f.eks. kontraktansatte, udsendte nationale eksperter) og tjenesterejser (3 mio. EUR)

— mindre behov for tilrettelæggelse af møder, tekniske installationer og kontorudstyr (1,5 mio. EUR)

— ingen aktivering af reserven (2 mio. EUR).

For så vidt angår de bortfaldne bevillinger bør det noteres, at de første fire punkter (29 mio. EUR) i praksis afhænger af medlemsstaternes aktiviteter/aktioner, dvs. anvendelse af delegationernes rammebeløb til rejseudgifter og tolkning, beslutninger angående tilpasning af vederlag, samt hvorledes og hvornår lovgivningsmæssige beslutninger offentliggøres i Den Europæiske Unions Tidende.

3. MÅLSÆTNINGER OG BUDGET FOR REGNSKABSÅRET 2012

3.1. De vigtigste administrative målsætninger

De vigtigste administrative målsætninger for Generalsekretariatet for Rådet i 2012 var:

— at sikre fortsat støtte til formanden for Det Europæiske Råd og Rådet

— at fortsætte den administrative moderniseringsproces med det formål at forbedre organisationsstrukturen

— at forberede den organisatoriske tilpasning til Kroatiens tiltrædelse i juli 2013.

3.2. Opstilling af Det Europæiske Råds og Rådets budget for 2012

3.2.1. Generel fremgangsmåde

Opstillingen af 2012-budgettet for Det Europæiske Råd og Rådet byggede på to særskilte procedurer:

1) budgetforslaget for 2012 i marts 2011 og

2) en ændringsskrivelse til budgetforslaget for 2012 i august 2011 med henblik på Kroatiens tiltrædelse.

For så vidt angår bevillinger var ERR's budget for 2012 baseret på målsætningen om nulvækst i forhold til 2011-niveauet. Ud over denne nulvækststrategi blev bevillingerne til en række specifikke konti reduceret under hensyntagen til de seneste års budgetgennemførelse.

Der var allerede behov for midler i 2012 til forberedelsen af Kroatiens tiltrædelse, navnlig med henblik på det kroatiske sprog (oversættere og jurist-lingvister) og til offentliggørelse af gældende EU-ret på dette sprog. Kommissionen opfordrede derfor den 30. juni 2011 institutionerne til senest den 5. august 2011 at fremsætte deres forslag til tiltrædelsesrelaterede midler, der så blev indarbejdet i ændringsskrivelsen til budgetforslaget for EU for 2012. Med henblik på opfyldelse af kravene i forbindelse med Kroatiens tiltrædelse foreslog Generalsekretariatet for Rådet, at der i dets budgetforslag for 2012 blev afsat yderligere 1 375 000 EUR.

3.2.2. Budgettet for 2012

Budgetmyndigheden fastsatte ERR's samlede budget for 2012 til 533,9 mio. EUR.

Forskellen på – 29,3 mio. EUR (– 5,2 %) i forhold til budgettet for 2011 fordeler sig således:

— en reduktion på 10 mio. EUR i forskudsbetalinger til Europabygningen

— en reduktion på 9 mio. EUR i delegationernes rejseudgifter

— en reduktion på 8 mio. EUR til tolkning

— en reduktion på 4 mio. EUR i reserven til uforudsete udgifter

— en reduktion på 2,5 mio. EUR i forbindelse med ejendomskontrakter overdraget til EU-Udenrigstjenesten

— en stigning på 2,8 mio. EUR i driftsudgifter (f.eks. vedtægts- eller kontraktmæssige forpligtelser)

— en stigning på 1,4 mio. EUR. til forberedelsen af Kroatiens tiltrædelse, som fordeler sig som følger: — udgifter til kontraktansatte: 400 000 EUR — Den Europæiske Unions Tidende/gældende EU-ret: 550 000 EUR — udgifter til bygninger, udstyr og drift: 425 000 EUR.

ERR's stillingsfortegnelse for 2012 blev reduceret med 20 stillinger fra 3 173 til 3 153.

Skema 1 giver en oversigt over budgettet for 2012 opdelt på kategorier. Med virkningen af de supplerende indtægter i forbindelse med forberedelsen af Kroatiens tiltrædelse var den nominelle nedgang i ERR's budget for 2012 sammenholdt med 2011 på 5,2 %. I betragtning af den anslåede inflation på 1,8 % for 2012 blev ERR's budget reelt reduceret med 7 %.

Skema 1

ERR's budget for 2012 sammenholdt med 2011 (opdelt på kategorier)

(EUR) Kategori Budgettet for 2011 Budgetforslag 2012 Ændringsskrivelse (Kro) Endeligt budget 2012 Forskel 2012/2011 1 2 3 4 = 2 + 3 5 = 4/1 Stillingsfortegnelsen 288 302 206 294 797 000 — 294 797 000 2,3 % Andre udgifter vedrørende ansatte 24 586 301 23 065 000 425 000 23 490 000 –4,5 % Ejendomme 38 255 000 38 153 000 350 000 38 503 000 0,6 % IT-systemer 35 782 000 36 091 000 25 000 36 116 000 0,9 % Udgifter til tolkning 94 722 973 86 723 000 — 86 723 000 –8,4 % Rejseudgifter, der afholdes af delegationerne 33 675 000 24 675 000 — 24 675 000 –26,7 % Den Europæiske Unions Tidende 5 193 000 4 626 000 550 000 5 176 000 –0,3 % Afsnit lll (overført til EU-Udenrigstjenesten i 2012) Diverse Reserve 2 536 000 — — — – 100,0 % Diverse 19 210 000 17 415 000 25 000 17 440 000 –9,2 % Reserve 6 000 000 2 000 000 — 2 000 000 –66,7 % I alt (undtagen erhvervelser) 548 262 480 527 545 000 1 375 000 528 920 000 –3,5 % Ejendomserhvervelse 15 000 000 5 000 000 — 5 000 000 –66,7 % Tilsammen 563 262 480 532 545 000 1 375 000 533 920 000 –5,2 %

3.2.3. Budgettet for 2012 og de finansielle overslag for udgiftsområde 5 i EU's budget

Skema 2 giver en oversigt over udviklingen i budgettet for ERR i 2006-2012. ERR's andel af udgiftsområde 5 i de flerårige finansielle overslag er faldet fra 8,8 % i 2006 til 6,2 % i 2012.

De fra 2006 til 2012 opnåede reduktioner er hovedsagelig resultatet af forsigtig budgetforvaltning. Den væsentlige reduktion i 2011 skyldes hovedsagelig overførslen af ressourcer til EU-Udenrigstjenesten, mens nedgangen i 2012 er resultatet af en reduktion af bevillingerne til visse aktiviteter set på baggrund af tidligere års gennemførelse og reelle behov (f.eks. tolkning og delegationernes rejseudgifter, jf. punkt 3.2.2).

Skema 2

Udviklingen i EU's budget, sektion II (Det Europæiske Råd og Rådet), for udgiftsområde 5 i de finansielle overslag for 2006-2012

(Beløb i løbende priser) 2006 2007 2008 2009 (2) 2010 2011 2012 mio. EUR ændring mio. EUR ændring mio. EUR ændring mio. EUR ændring mio. EUR ændring mio. EUR ændring mio. EUR ændring Udgiftsområde 5 6 708 5,5 % 7 115 6,1 % 7 457 4,8 % 7 603 2,0 % 7 962 4,7 % 8 173 2,7 % 8 607 5,3 % ERR 592 5,2 % 594 0,3 % 595 0,2 % 603 1,3 % 634 5,1 % 563 –11,2 % 534 –5,2 % ERR's andel af udgiftsområde 5 8,8 % 8,3 % 8,0 % 7,9 % 8,0 % 6,9 % 6,2 %

4. SAMLET OVERSIGT OVER GENNEMFØRELSEN AF BUDGETTET I 2012

4.1. Aktiviteter og målsætninger i 2012

4.1.1. Det Europæiske Råds og Rådets aktiviteter i 2012

GSR giver inden for rammerne af beretningen om de finansielle aktiviteter oplysninger om sine vigtigste aktiviteter, som er relevante fra et finansielt synspunkt, og som beskriver Rådets og Det Europæiske Råds funktion i løbet af regnskabsåret.

Skema 3 giver en oversigt over udviklingen i antallet af møder, som GSR har tilrettelagt for Det Europæiske Råd og Rådet i 2003-2012. Ud over de 4 704»institutionelle« møder har GSR i 2012 tilrettelagt yderligere 2 189 interne møder, uddannelseskurser, seminarer, informationsmøder, briefinger og møder med tredjelande.

Skema 3

Udviklingen i antallet af møder i 2003-2012

Institutionelle møder 2003 2004 2005 2006 2007 2008 2009 2010 2011 2012 Topmøder 6 5 3 3 3 5 7 7 9 7 Rådssamlinger 77 76 80 76 68 81 74 86 85 77 Coreper 134 128 123 120 106 144 140 122 135 140 Arbejdsgrupper 4 333 3 971 3 918 4 037 4 183 4 480 4 272 4 127 4 373 4 480 I alt 4 550 4 180 4 124 4 236 4 360 4 710 4 493 4 342 4 602 4 704 Andre møder 2 209 2 392 2 791 2 713 1 735 2 051 2 021 1 996 2 075 2 189 Tilsammen 6 759 6 572 6 915 6 949 6 095 6 761 6 514 6 338 6 677 6 893

En anden kvantitativ aktivitetsindikator er de retsakter, der er blevet offentliggjort i Den Europæiske Unions Tidende (EUT) (skema 4). I 2012 blev der offentliggjort 958 retsakter i EUT. Det skal bemærkes, at mængden af retsakter afhænger af, at lovgivningsprocessen afsluttes, inden retsakterne kan udformes til endelige tekster og offentliggøres i EUT.

Skema 4

Udviklingen i antallet af retsakter i 2003-2012

2003 2004 2005 2006 2007 2008 2009 2010 2011 2012 Retsakter offentliggjort i EUT 1 045 1 118 1 056 1 317 1 000 1 274 829 825 986 958

4.1.2. Opfyldelse af de administrative målsætninger i 2012

Opfyldelsen af de målsætninger, som var opstillet for regnskabsåret 2012, kan sammenfattes således:

— Stillingsfortegnelse I 2012 rekrutterede GSR 165 personer (147 fastansatte tjenestemænd og 18 midlertidigt ansatte). I løbet af året forlod 246 ansatte (217 fastansatte og 29 midlertidigt ansatte) tjenesten, hvilket resulterede i en nettonedgang på 81 i ERR's stillingsfortegnelse.

— Administrativ modernisering I medfør af ledelsesbeslutninger truffet af GSR blev stillingsfortegnelsen reduceret med 20 stillinger. Reduktionen er en kombination af en overførsel af aktiviteter fra GSR's sygesikringstjeneste (9 stillinger) til Kommissionens PMO og en rationalisering af arbejdsmetoderne i sprogafdelingerne (11 stillinger). Som led i en løbende indsats for administrativ modernisering og fleksible arbejdsformer og for at hjælpe det samlede personale med at forbedre balancen mellem arbejdsliv og familieliv blev der i november 2012 indført mulighed for telearbejde i GSR. Ordningen udvider på visse betingelser, bl.a. verificerbare resultater og målbart output, personalets muligheder for almindeligt og lejlighedsvist telearbejde.

— Økonomisk forvaltning GSR fortsatte i 2012 sin indsats for yderligere at forbedre sin økonomiske forvaltning og sine økonomiske resultater. GSR fokuserede i løbet af året på at styrke sine finansielle medarbejderes faglige viden og praktiske kompetencer. Som resultat heraf forbedredes de anvisningsberettigedes budgetplanlægning og budgetgennemførelse (mindre omfordeling af midler og højere budgetgennemførelsesprocent sammenlignet med 2011). I forbindelse med forbedringen af de europæiske virksomheders likviditet blev den gennemsnitlige betalingstid for fakturaer i GSR yderligere forbedret og var i 201219 dage (21 dage i 2011 og 27 dage i 2010, idet den maksimale tidsgrænse er 30 dage (direktiv KOM(2009) 126 endelig).

— Ejendomspolitik Projektet med henblik på at renovere Résidence Palace og omdanne det til sæde for Det Europæiske Råd og Ministerrådet (Europabygningen) fortsatte i 2012 med den egentlige opførelse af byggeriet, herunder bl.a. etagekonstruktion, isolering og forskellige tekniske installationer.

4.2. Indtægter

Skema 5 giver en oversigt over det samlede resultat af forvaltningen af indtægter i 2012. Udtrykket »Erhvervede rettigheder 2011« henviser til indtægtsordrer, der blev udstedt i 2011, men for hvilke inddrivelsen først fandt sted i 2012. Udtrykket »Erhvervede rettigheder 2012« svarer derimod til inddrivelser, der blev iværksat i 2012.

Eftersom indtægtsforvaltningen for 2011 alene vedrører afslutningen af udestående inddrivelser i 2012, er analysen af indtægtsforvaltningen fokuseret på de inddrivelser, der blev igangsat i 2012, og på de samlede beløb.

Skema 5

Oversigt over indtægtsforvaltningen i 2012-budgettet

(EUR) Afsnit Kapitel Erhvervede rettigheder 2011 Inddrevne indtægter fra 2011 Erhvervede rettigheder 2012 Inddrevne indtægter fra 2012 I alt erhvervede rettigheder 2011 + 2012 I alt inddrevet 2011 + 2012 Til inddrivelse i 2013 1 2 3 4 5 = 1 + 3 6 = 2 + 4 7 = 5 – 6 4 EU-skatter og diverse EU-afgifter 1 781 885 1 613 558 56 728 674 55 732 900 58 510 539 57 346 459 1 164 090 40 Fradrag i vederlag til personalet 0 0 25 237 663 25 237 663 25 237 663 25 237 663 0 41 Bidrag til pensionsordningen 1 781 895 1 613 558 31 491 011 30 495 238 33 272 876 32 108 796 1 164 090 5 Indtægter fra institutionens administration 8 710 247 8 509 259 40 751 445 31 791 610 49 461 692 40 300 869 9 160 823 50 Indtægt ved salg af løsøre og fast ejendom 55 493 57 947 4 690 3 200 60 183 61 147 – 965 51 Lejeindtægter 50 917 50 917 322 152 287 378 373 068 338 295 34 773 52 Afkast af investeret kapital og udlånskapital, bankrenter og andre renter 161 92 525 92 525 92 686 92 525 161 55 Indtægter fra tjenesteydelser og udført arbejde 124 562 124 016 183 407 179 254 307 969 303 270 4 699 55 EU-Udenrigstjenesten — Indtægter fra tjenesteydelser og udført arbejde mv. 2 788 6 334 595 6 327 661 6 337 383 6 327 661 9 722 57 Andre bidrag og tilbagebetalinger i forbindelse med den administrative drift af institutionen 8 191 127 7 991 179 33 250 315 24 462 809 41 441 442 32 453 968 8 987 453 58 Diverse godtgørelser 0 0 171 611 71 561 171 611 71 561 100 050 58 EU-Udenrigstjenesten — diverse godtgørelser 285 200 285 200 392 150 367 221 677 350 652 421 24 929 6 Bidrag og tilbagebetalinger i forbindelse med EU aftaler og programmer 9 324 9 324 1 147 035 503 774 1 156 359 513 098 643 261 63 Bidrag som led i særaftalerne 9 324 9 324 1 147 035 503 774 1 156 359 513 098 643 261 7 Morarenter 0 0 395 395 395 395 0 9 Diverse indtægter 1 966 534 1 586 730 3 552 1 263 2 289 Total 10 503 403 10 132 676 98 629 134 88 029 409 109 132 537 98 162 085 10 970 453

Det samlede omfang af forvaltningen af indtægter i form af erhvervede rettigheder, dvs. de udstedte indtægtsordrer, var 109 mio. EUR i 2012. Deraf blev 98 mio. EUR inddrevet inden for regnskabsåret, mens 11 mio. EUR vil blive opkrævet i 2013.

Næsten 60 % (57 mio. EUR) af de samlede indtægter i 2012 er inddrevet i forbindelse med EU-skatter og EU-afgifter opkrævet fra GSR's personale. Af dette beløb omfatter 25 mio. EUR fradrag i vederlag til personalet. Bidrag og overførsler af pensionsrettigheder til pensionsordningen står for 32 mio. EUR.

Resten, dvs. 40 % (40 mio. EUR), hidrører fra forskellige indtægter fra institutionens administration. Beløbet stammer i hovedsagen fra følgende kilder:

— inddrivelse af dele af de beløb, der i tidligere år er blevet udbetalt til medlemsstaterne til finansiering af delegationernes rejseudgifter, efter at disse har indsendt deres opgørelser for 2010 og 2011 (henholdsvis 7,5 mio. og 15,4 mio. EUR) (kapitel 5 7)

— inddrivelse af betalinger fra medlemsstaterne for ekstra tolkning efter anmodning til visse sprog (7,1 mio. EUR) (kapitel 5 7)

— overførsler fra EU-Udenrigstjenesten til Rådet som forskudsbetaling for de tjenester, der ydes af GSR til EU-Udenrigstjenesten (6,3 mio. og 0,7 mio. EUR) (henholdsvis kapitel 5 5 og 5 8)

— bidrag fra andre institutioner og betalinger fra Rådets ansatte til Rådets vuggestue (1,1 mio. EUR) (kapitel 5 7).

4.3. Udgifter i 2012

4.3.1. Oversigt over gennemførelsen af budgettet i 2004-2012

I de sidste ni år har den samlede gennemførelsesprocent for ERR's budget været på ca. 96 % (se diagram 1). Gennemførelsesprocenten vedrører de forpligtelser, der er indgået i løbet af regnskabsåret.

De faktiske årlige betalinger i perioden har i gennemsnit udgjort 81 % af budgettet. Differencen mellem den samlede gennemførelse og betalingerne i et givent år (dvs. ikkebetalte forpligtelser) er i overensstemmelse med finansforordningens artikel 9, stk. 4, blevet fremført til næste regnskabsår for så vidt angår de nødvendige betalinger.

De fremførte bevillinger falder inden for to hovedkategorier: drift og ejendomme. Den første kategori vedrører forpligtelser, der var behørigt indgået inden regnskabsårets udgang, men hvor ydelserne endnu ikke var leveret, og/eller de tilhørende fakturaer ikke var modtaget inden årets udgang.

Diagram 1

Samlet gennemførelse af budgettet i 2004-2012

Den anden kategori vedrører GSR's erhvervelse af ejendomme såsom LEX-Bygningen, vuggestuen og Europabygningen. Gennem de seneste par år har GSR kunnet anvende besparelserne fra budgetgennemførelsen til finansiering af disse erhvervelser.

I 2012 blev der foretaget to udbetalinger for erhvervelsen af Europabygningen: den første i februar på 5 mio. EUR og den anden i december på 10 mio. EUR.

4.3.2. Gennemførelse af bevillingerne, opdelt på kategorier, i 2012

Analysen af udgifterne i 2012 vises i en oversigt med de 10 væsentligste udgiftskategorier.

I skema 6 sammenlignes det endelige budget efter overførsler (kolonne 2) med resultatet af budgettet i form af forpligtelser (kolonne 3). Forskellen mellem det endelige budget og de bevillinger, der er indgået forpligtelser for, svarer til de beløb, der ikke er brugt i 2012.

Skema 6

Oversigt over gennemførelsen af budgettet i 2012 (opdelt på kategorier),

(EUR) Kategori Budgettet for 2012(oprindeligt) Budget 2012 (3) (endeligt) Forpligtelser Gennemførelsesprocent Bortfaldne bevillinger 1 2 3 4 = 3/2 5 = 2 – 3 Stillingsfortegnelsen 294 797 000 294 797 000 280 945 901 95,3 % 13 851 099 Andre udgifter vedrørende ansatte 23 490 000 23 490 000 20 460 594 87,1 % 3 029 406 Ejendomme 38 503 000 39 773 000 38 906 426 97,8 % 866 574 Databehandling 36 116 000 36 116 000 35 987 499 99,6 % 128 501 Udgifter til tolkning 86 723 000 79 517 346 73 648 026 92,6 % 5 869 320 Rejseudgifter, der afholdes af delegationerne 24 675 000 20 095 654 5 425 528 27,0 % 14 670 126 Den Europæiske Unions Tidende 5 176 000 5 176 000 4 306 791 83,2 % 869 209 Diverse 17 440 000 17 955 000 15 241 542 84,9 % 2 713 458 Reserve 2 000 000 2 000 000 — — 2 000 000 I alt (undtagen erhvervelser) 528 920 000 518 920 000 474 922 307 91,5 % 43 997 693 Ejendomserhvervelse 5 000 000 15 000 000 15 000 000 100,0 % — I alt 533 920 000 533 920 000 489 922 307 91,8 % 43 997 693

Den samlede gennemførelsesprocent for 2012-budgettet, der indbefatter forskudsbetalingerne til Europabygningen, er på 91,8 %.

Forskellen mellem det endelige budget og gennemførelsen kan forklares således:

— Det forhold, at der ikke blev foretaget justeringer af vederlag i 2011 og 2012, resulterede i et mindreforbrug på 7,4 mio. EUR i kategorien stillingsfortegnelse. Yderligere 4,4 mio. EUR i mindreforbrug skyldes, at stillingerne i stillingsfortegnelsen ikke var besat i fuldt omfang (i gennemsnit 93 % (4)). Restbeløbet på 2 mio. EUR er i hovedsagen begrundet i et mindre behov for så vidt angår rettigheder end forudset i vedtægten (f.eks. husstandstillæg og andre tillæg).

— I kategorien andre udgifter vedrørende ansatte vedrører næsten halvdelen af den samlede besparelse (1,4 mio. EUR ud af 3 mio. EUR) færre udbetalinger for kontraktansatte, udstationerede nationale eksperter og andre eksterne ydelser. Færre udgifter i forbindelse med missioner giver en besparelse på 1,1 mio. EUR.

— Den samlede gennemførelse af de bygningsrelaterede udgifter (bortset fra Europabygningen) gav en besparelse på 0,9 mio. EUR. Af dette beløb hidrører 0,4 mio. EUR fra lavere udgifter til vand, gas og elektricitet, mens resten kommer fra besparelser på visse indretnings- installations- og vedligeholdelsesarbejder.

— Mindreforbrug på 5,9 mio. EUR på bevillingerne til tolkning. Det skal bemærkes, at dette mindreforbrug er det endelige resultat efter overførslen af 9,4 mio. EUR fra beløbsrammen for tolkning til beløbsrammen for delegationernes rejseudgifter (5) og af 0,2 mio. EUR til dækning af supplerende procesomkostninger i Rådet. Det endelige resultat indbefatter endvidere en tilbageførsel på 2,4 mio. EUR fra visse rammebeløb for rejseudgifter med henblik på dækning af ekstra tolkning til visse sprog.

— Det beløb, der var til rådighed til delegationernes rejseudgifter efter overførsler, udgjorde 34,1 mio. EUR. Det oprindelige budget var på 24,7 mio. EUR, og derudover blev der overført 9,4 mio. EUR fra besparelserne på visse rammebeløb til tolkning. På den anden side blev der i løbet af året overført 2,4 mio. EUR til finansiering af ekstra tolkning til visse sprog. Da medlemsstaterne skulle tilbagebetale ikkeafholdte beløb fra tidligere år, blev der kun indgået forpligtelser for 5,4 mio. EUR med henblik på efterfølgende betalinger i budgettet for 2012. Dette mindreforbrug gjorde det endvidere muligt at overføre 10 mio. EUR som yderligere betaling til Europabygningen i 2012, 1,3 mio. EUR til indretnings- og installationsarbejder i Justus Lipsius-Bygningen og 0,3 mio. EUR til visse mødeudgifter i Bruxelles.

— Bevillingerne til Den Europæiske Unions Tidende blev gennemført 83 %. Det bortfaldne beløb på 0,9 mio. EUR i skema 6 skyldes i hovedsagen det lavere antal fælles beslutningstagninger og andre retsakter offentliggjort i EU-Tidende i 2012.

— I kategorien diverse kan den forholdsvis lave gennemførelsesprocent forklares ud fra følgende faktorer: — mindre behov for udgifter til dokumentation, publikationer og offentlige arrangementer (0,9 mio. EUR) — mindre behov for udgifter til tilrettelæggelse af møder, herunder protokol-, konference- og cateringomkostninger (0,7 mio. EUR) — mindre behov for udgifter til visse tekniske installationer såsom multimedieudstyr i konferencelokalerne (0,5 mio. EUR) — mindre behov for udgifter til transport og møbler og kontorforsyninger (hhv. 0,2 mio. EUR og 0,1 mio. EUR)

— Det samlede mindreforbrug på budgettet gav mulighed for at omfordele 10 mio. EUR ud over de 5 mio. EUR, der i budgettet var øremærket til forskudsbetalinger til Europabygningen.

4.3.3. Budgetændringer i 2012

I regnskabsåret 2012 blev bevillingerne omfordelt ved forskellige overførsler. Skema 7 viser de afgørelser, hvorved budgetbevillingerne blev ændret i årene fra 2008 til 2012.

Skema 7

Antal budgetændringer fordelt på type i 2008-2012

Ændring År Type Retsgrundlag (6) 2008 2009 2010 2011 2012 Ændringsbudget Artikel 29 i FF 0 1 0 0 0 Transfer B Artikel 22 i FF 72 46 47 23 23 Transfer C Artikel 22 i FF 3 2 2 2 2 Transfer D Artikel 24 i FF 1 0 0 0 0 I alt 76 49 49 25 25

C-overførslerne, der indebærer underretning af budgetmyndigheden (i overensstemmelse med finansforordningens artikel 22), blev foretaget for at styrke følgende poster:

— C1-overførsel den 31.5.2012: — supplerende procesomkostninger i forbindelse med uforudsete antidumpingsager (240 000 EUR)

— C2-overførsel den 29.11.2012: — forskudsbetalinger til Europabygningen (10 mio. EUR) — supplerende udgifter (1 270 000 EUR) til tre projekter i Justus Lipsius-Bygningen: forbedring af nødudgange (217 000 EUR), udskiftning af køleenheder til luftkonditionering (318 000 EUR) og opbygning af et lokalt datacenter (735 000 EUR) — uddannelsesbudgettet: overførsel af resten af det afskaffede stipendieprogram (26 000 EUR).

I 2012 blev ERR's budget ændret internt ved 23 B-overførsler baseret på finansforordningens artikel 22, stk. 4. Selv om disse overførsler ikke kræver forudgående underretning af budgetmyndigheden, skal de være behørigt begrundet, både med hensyn til de poster, bevillingerne overføres til, og de poster, de skal tages fra.

Skema 8 giver en oversigt over de budgetposter, som blev ændret væsentligt (7) i 2012 ved forskellige overførsler.

Skema 8

Budgetposter, som var omfattet af væsentlige overførsler i 2012

(EUR) Konto/Artikel Udgiftsområde Oprindeligt budget 2012 Overførsler Endelige bevillinger Forskel 2002 Ejendomserhvervelse 5 000 000 10 000 000 15 000 000 200 % 2003 Indretnings- og installationsarbejder 8 030 000 1 602 500 9 632 500 20 % 2004 Sikringsarbejder 1 110 000 – 325 000 785 000 –29 % 2010 Rengøring og vedligeholdelse 12 861 000 – 390 000 12 471 000 –3 % 2012 Bygningers sikkerhed og overvågning 9 412 000 532 000 9 944 000 6 % 2100 Indkøb af edb-hardware og -software 7 969 000 827 273 8 796 273 10 % 2101 Eksterne ydelser med henblik på edb-systemer 19 032 000 – 291 121 18 740 879 –2 % 2102 Vedligeholdelse og reparation af edb-hardware og software 4 891 000 300 648 5 191 648 6 % 2103 Telekommunikation 4 224 000 – 836 800 3 387 200 –20 % 2120 Indkøb og udskiftning af teknisk materiel mv. 4 243 000 – 809 000 3 434 000 –19 % 2122 Leje, vedligeholdelse og reparation af teknisk materiel 580 000 300 000 880 000 52 % 2200 Rejseudgifter, der afholdes af delegationerne 24 675 000 –4 579 346 20 095 654 –19 % 2202 Udgifter til tolkning 86 723 000 –7 205 654 79 517 346 –8 % 2203 Udgifter til receptioner og repræsentation 2 000 000 377 000 2 377 000 19 % 2205 Afholdelse af konferencer, kongresser og møder 800 000 – 400 000 400 000 –50 % 2210 Udgifter til dokumentation og bibliotek 513 000 883 000 1 396 000 172 % 2230 Kontorartikler 657 000 – 265 000 392 000 –40 % 2236 Procesomkostninger, retsomkostninger, skadeserstatninger og erstatninger 600 000 590 000 1 190 000 98 %

4.4. Fremførte bevillinger

4.4.1. Gennemførelsen vedrørende fremførte bevillinger fra 2011 til 2012

Som vist i skema 9 blev der fremført et beløb på 41,5 mio. EUR fra 2011 til 2012. I sammenligning med 2011 var der et fald i de fremførte beløb på 8,3 mio. EUR.

Skema 9

Gennemførelsen vedrørende fremførte bevillinger fra 2011 til 2012 (opdelt på kategorier)

(EUR) Kategori Bevillinger fremført fra 2011 Betalinger 2012 Gennemførelsesprocent Bortfaldne bevillinger 1 2 3 = 2/1 4 = 1 – 2 Stillingsfortegnelse 318 160 316 662 99,5 % 1 499 Andre udgifter vedrørende ansatte 3 233 722 2 529 707 78,2 % 704 015 Ejendomme 8 092 005 6 015 243 74,3 % 2 076 762 Databehandling 17 074 869 16 046 010 94,0 % 1 028 859 Udgifter til tolkning 5 599 875 5 507 872 98,4 % 92 003 Rejseudgifter, der afholdes af delegationerne — — — — Den Europæiske Unions Tidende 2 348 791 1 016 989 43,3 % 1 331 802 Afsnit III 19 079 4 029 21,1 % 15 050 Diverse 4 808 554 4 137 433 86,0 % 671 121 Reserve — — — — I alt 41 495 055 35 573 944 85,7 % 5 921 111

Gennemførelsesprocenten for de bevillinger, der blev fremført fra 2011, var på 85,7 %. Selv om der er sket en forøgelse af gennemførelsesprocenten sammenholdt med året før, har den samlede gennemførelse endnu ikke nået det forventede niveau (> 95 %).

Hovedårsagerne til den lave gennemførelsesprocent er

— hel eller delvis manglende levering af arbejder, varer eller tjenester bestilt af GSR i årets løb

— manglende modtagelse af fakturaer for leverede arbejder, tjenester eller varer. Det skal bemærkes, at dette nødvendigvis udgør en budgetbyrde for kommende år.

4.4.2. Bevillinger fremført fra 2012 til 2013

De bevillinger, der blev fremført fra 2012 til 2013, udgjorde i alt 46 mio. EUR (skema 10).

Skema 10

Bevillinger fremført fra 2012 til 2013 (opdelt på kategorier)

(EUR) Kategori Budget 2012 (oprindeligt) Budget 2012 (8) (endeligt) Forpligtelser Bevillinger fremført til 2013 Fremførelsesprocent 1 2 3 4 5 = 4/3 Stillingsfortegnelse 294 797 000 294 797 000 280 945 901 471 458 0,2 % Andre udgifter vedrørende ansatte 23 490 000 23 490 000 20 460 594 3 425 715 16,7 % Ejendomme 38 503 000 39 773 000 38 906 426 12 669 803 32,6 % Databehandling 36 116 000 36 116 000 35 987 499 17 525 448 48,7 % Udgifter til tolkning 86 723 000 79 517 346 73 648 026 6 048 263 8,2 % Rejseudgifter, der afholdes af delegationerne 24 675 000 20 095 654 5 425 528 — 0,0 % Den Europæiske Unions Tidende 5 176 000 5 176 000 4 306 791 777 798 18,1 % Diverse 17 440 000 17 955 000 15 241 542 5 082 161 33,3 % Reserve 2 000 000 2 000 000 — — — I alt (undtagen erhvervelser) 528 920 000 518 920 000 474 922 307 46 000 647 9,7 % Ejendomserhvervelse 5 000 000 15 000 000 15 000 000 — — I alt 533 920 000 533 920 000 489 922 307 46 000 647 9,4 %

De overførte beløb fra 2012 til 2013 kommer hovedsagelig fra følgende kategorier:

— databehandling med 17,5 mio. EUR, hvoraf 8,1 mio. EUR vedrører eksterne tjenesteydelser, 5,7 mio. EUR udstyr og software, 1,9 mio. EUR vedligeholdelse og reparation og 1,8 mio. EUR telekommunikation

— ejendomme med 12,7 mio. EUR, hvor forskelligt indretningsarbejde dækker 6,8 mio. EUR, sikkerhed og overvågning 2 mio. EUR, rengøring og vedligeholdelse 1,5 mio. EUR og el, vand, gas, og opvarmning tilsammen yderligere 1,2 mio. EUR

— udgifter til tolkning med 6 mio. EUR

— diverse med 5,1 mio. EUR, herunder 2 mio. EUR til teknisk udstyr, information og publikationer 1,8 mio. EUR og møde- og konferenceomkostninger 1 mio. EUR

— andre udgifter vedrørende ansatte med 3,4 mio. EUR

— Den Europæiske Unions Tidende med 0,8 mio. EUR.

4.5. Formålsbestemte indtægter

4.5.1. Formålsbestemte indtægter akkumuleret inden 2012

De formålsbestemte indtægter, der var akkumuleret inden 2012, androg 44,4 mio. EUR. Heraf vedrørte 38,8 mio. EUR GSR's aktiviteter. I løbet af regnskabsåret blev der heraf indgået forpligtelser for 38,4 mio. EUR, hvilket efterlod 0,45 mio. EUR til fremførsel til 2013.

En anden del af de formålsbestemte indtægter, der er akkumuleret inden 2012 (5,6 mio. EUR), vedrører beløb, der er overført fra EU-Udenrigstjenesten i 2011 til Rådet til dækning af udgifter til tjenester, der er defineret i de forskellige serviceleveranceaftaler (SLA'er) mellem de to institutioner, og som leveres af GSR.

Skema 11

Gennemførelsen vedrørende formålsbestemte indtægter akkumuleret inden 2012 (opdelt på kategorier)

(EUR) Kategori Formålsbestemte indtægter inden 2012 Forpligtelser Formålsbestemte indtægter til rådighed 1 2 3 = 1 – 2 Stillingsfortegnelse 1 197 426 1 197 307 119 Andre udgifter vedrørende ansatte 2 514 142 2 267 414 246 728 Ejendomme 929 783 802 223 127 560 Databehandling 1 622 061 1 551 677 70 384 Udgifter til tolkning 5 277 857 5 277 857 — Rejseudgifter, der afholdes af delegationerne 26 404 686 26 404 686 — Den Europæiske Unions Tidende 194 897 194 897 — Diverse 673 432 663 023 10 409 I alt ERR 38 814 284 38 359 083 455 201 SLA'er med EU-Udenrigstjenesten 5 611 152 5 379 947 231 205 I alt 44 425 436 43 739 031 686 405

4.5.2. Formålsbestemte indtægter akkumuleret i 2012

De samlede formålsbestemte indtægter, der blev akkumuleret i 2012, androg 40,7 mio. EUR (skema 12). Heraf hidrører 7 mio. EUR fra beløb, der er overført fra EU-Udenrigstjenesten til Rådet.

De formålsbestemte indtægter for 2012 vedrørende GSR's aktiviteter beløb sig til 33,7 mio. EUR. Heraf blev 0,7 mio. EUR brugt i løbet af regnskabsåret, mens 33 mio. EUR blev fremført til 2013 i overensstemmelse med artikel 10 i FF.

Skema 12

Gennemførelsen vedrørende formålsbestemte indtægter akkumuleret i 2012 (opdelt på kategorier)

(EUR) Kategori Formålsbestemte indtægter 2012 Forpligtelser Formålsbestemte indtægter til rådighed 1 2 3 = 1 – 2 Stillingsfortegnelse 784 727 — 784 727 Andre udgifter vedrørende ansatte 1 404 014 168 488 1 235 526 Ejendomme 605 059 287 247 317 813 Databehandling 473 960 91 698 382 262 Udgifter til tolkning 7 114 352 — 7 114 352 Rejseudgifter, der afholdes af delegationerne 22 860 824 — 22 860 824 Den Europæiske Unions Tidende 127 337 — 127 337 Diverse 371 086 118 825 252 261 I alt ERR 33 741 360 666 258 33 075 101 SLA'er med EU-Udenrigstjenesten 6 980 083 4 510 007 2 470 077 I alt 40 721 443 5 176 265 35 545 178

Størstedelen (68 %) af de formålsbestemte indtægter vedrører rejseudgifter til delegationerne (22,9 mio. EUR). Beløbet på 7,1 mio. EUR til tolkning stammer fra supplerende betalinger for visse sprog til dækning af ekstra tolkning til disse sprog. Resten vedrører hovedsagelig tilbagebetaling af beløb i forbindelse med Rådets administration.

(1) Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget.

Alle andre henvisninger i dette dokument til finansforordningen vedrører Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget, som fandt anvendelse for regnskabsåret 2012.

(2) Det endelige budget efter fradrag af 40 mio. EUR for den europæiske økonomiske genopretningsplan i december 2009 var på 563 mio. EUR.

(3) Omfatter interne bevillingsomlægninger.

(4) I 2011 var i gennemsnit 92 % af stillingerne besat. I 2012 er de relevante bevillinger blevet nedsat med en fast sats på 5,5 %.

(5) I overensstemmelse med afgørelse nr. 111/07, overfører GSR 66 % af de ikke-afholdte beløb fra rammebeløbet for tolkning til delegationernes rammebeløb til rejseudgifter, idet disse beløb skal anvendes inden for det samme regnskabsår. I 2012 svarede dette til et beløb på 9,4 mio. EUR.

(6) Finansforordning 2002; Rådets forordning (EF, Euratom) nr. 1605/2002.

(7) Nettobeløb > 250 000 EUR.

(8) Inklusive interne omfordelinger af bevillingerne.